Jens Fisker opstilling.

Jeg er uddannet landmand - driftsleder Vejlby Ladbrugsskole 1966. Arbejdet på flere gårde i 60erne - Nysproglig student i 70 - Har været tekstforfatter freelance og tilknyttet forskellige reklamebureauer i Århus - Flyttede til Anholt i 80 - Tømre-murer forretning - Åbnede restaurant i 87 og har indtil pensionsalderen arbejdet som kok med egne restauranter på Anholt.

Har i de sidste år arbejdet som blokker med et budskab omkring økoklogisk landbrug.  -[www.himmelhavet.dk](http://www.himmelhavet.dk/) -. Jeg ved noget om landbrugsproduktion og fødevarer - og skriver mod konventionelt landbrug, for at redde miljø og drikkevand fra kemi og sygdomskim. Hvilket ikke hører til i vores fødevarer og grundvand. Det er mantraet og hele vejen - Jeg har udarbejdet et grundlag for et paradigmeskifte i landbruget som jeg bringer her.

FREMTIDENS LANDBRUG
Hvis man skal bibeholde et sundt og stærkt landbrug i Danmark, står vi foran et paradigmeskifte, som nødvendigvis må anses som en fælles (national) opgave, som skal behandles sådan- derfor er det mit forslag; at man starter med en statslig styret gældssanering, til gengæld starter man på en økologisk produktion med statsstøtte i en 2 årig periode - I princippet som da bankpakkerne udløstes og med samme motivation - bankerne er nødvendige præcist som landbruget er for Danmark - Brugene kunne gøres mindre (50-100ha) og flere kunne komme til.Alt på frivillig basis !
Dansk Landbrug står i en krise klemt fra mange sider - og en fremtid, der byder på større krav til dyrevelfærd og forbud mod pesticider i drikkevand og et eksportmarked i forandring, med en stadig stigende efterspørgsel på økologiske varer som aldrig før.
Forbrugerne kræver mere af vores fødevarer end smag - der stilles krav til dyrevelfærd og begrænset anvendelse af vækstfremmende foranstaltninger : penicillin i foderet og fravending af smågrise for tidligt - zink og kobber og højprocentlige proteiner fra Sydamerika - Der importeres 2 millioner ton gmo soja om året,til danske stalde, hvilket svarer til et dyrket areal på 1000000ha, svarende til Sjælland og Falster tilsammen.
Man opererer i et sygdoms domineret og overbelagt staldsystem, som ikke lever op til forbrugernes standarder og krav. Og i takt med at denne viden om fødevareindustriens metoder og vilkår vinder gehør i befolkningen, bliver kravene til etisk i produktionen også større - der er dog fortsat lang vej til et sygdoms og giftfrit miljø i landbrugsproduktionen -
Round Up (aktivstoffet glyphosat) findes i 90% af undersøgte børns urin, og pesticidrester i frugt og grønt skader børns hjerner -(prof.Phillip Grandjean - Syddansk Universitet)
Vi har fået en landbrugspakke fra Blå blok som tillader yderligere forringelser i produktion og miljø - 8000 tons ekstra gødning, ganske vist med en reduktion på 600 tons, men på frivillig basis - og op til 30 % flere svin i staldene - stressadfærd og haleklip er resultatet - altså mere af samme skuffe, som vil fylde et i forvejen overfyldt marked - et marked med dårlige priser og som konkurrerer med forbrugerkrav i hele Europa om økologiske, giftfrie og sygdomsfrie produkter - 20% af svinekødet i kølemontren er inficeret af MRSA(type multiresistent bakterie) - hvilket jo helt givet er et problem, men som sundhedsmyndighederne har valgt at overse eller bagatellisere. Hele sundhedssektoren står overfor snarlige valg, vedrørende behandling af infektioner med multiresistente bakterier - på hospitaler - prænatale afdelinger hvor børn ikke tåler penicillinbehandling og gerontologiske afsnit - o.s.v.

Der er hele problematikken med det rene drikkevand. Danva (sammenslutningen af vandværker) har lukket vandværker over hele landet p.g.a pesticiders nedsivningen til grundvandet og det oplyses herfra, at det er en ongoing proces - den foregår døgnets 24 timer år ud og år ind -Stort set alt, hvad man anvender af gift i Danmark, står landbruget for. Man siger 98% - skovbrug og haveejere for resten - så landbruget har et dominerende ansvar for at forgifte samfundets fælles ressourcer
Kan man drage landbruget til ansvar. Kan man det ? -
- Er det fair at stille disse krav til enkelt bedrifter, som har det hårdt nok i forvejen eller skal man række en hjælpende hånd fra samfundets side ?
Hvis man antager, at miljøet og rent drikkevand er et fælles anliggende - og at vi skal ha et landbrug, der kan producere til fremtidens forbrugere - må samfundet træde til og gå radikale, men ikke umulige veje -
Man siger, at dansk landbrug ikke kan producere økologiske fødevarer nok til hjemmemarkedet og til eksport - Det er noget vrøvl - Man kan sagtens gøre Danmark økologisk og have fødevarer nok - Danmarks fødevareproduktion - svarer til knap 2 promille af verdens fødevareproduktion.
Situationen i landbruget har en enestående mulighed for at blive vendt til det positive, med glæde igen ved at være bonde – i stedet for at være spændt for dette gældsplagede slid - men forandringer i landbruget kommer ikke af sig selv - det kommer fra samarbejdende miljø -og landbbogrupper, der kan udarbejde fælles retningslinier for produktion -
Hertil kommer krav om politiske reguleringer, teknologiske landvindinger, og ændrede forbrugsmønstre -
Ugebrevet Mandag Morgen har spurgt 4000 personer om, hvad de mener om hvad fremtidens landbrug skal være - 100%økologisk - var svaret på en ganske almindelig mandag i maj 2016. - Grib chancen ! Mange fremsynede mennesker i Danmark vender sig mod horisonten og ser en bæredygtig fremtid tegne sig der - en virkelig bæredygtig fremtid uden gift og sygdom i vore fødevarer og med et rent miljø og drikkevand som et produkt af et samarbejde mellem natur -og landbrugsorganisationer - med produkter, der kan afsættes til produktionsprisen

I det hele taget mener jeg, at det er nødvendigt for vor fremtid at vi bringer den på bane hvergang vi diskuterer nye tiltag og forandringer i vort miljø -hvad er konsekvensen her - vi skal aflevere en jord,der kan leve, til vore børn og efterkommere - det  er vores pligt.

Foruden landbruget ligger sundhedssektoren mig på sinde og jeg vil arbejde for at staten vil oprette en egen medicinalproduktion med forskning under universiteterne - dette for at kunne opkøbe licenser og monopoler/ resultater i for at kunne styre prisudviklingen i priserne på medicin i sektoren,der synes at være et betydeligt  fordyrende element i sektoren. Disse to hovedpunkter, vil jeg arbejde for i Folketinget vis i vælger at bruge mig som  jeres foretrukne kandidat på Tinge.

mvh.Jens Fisker

Bornholm